ΓΡΑΠΤΗ ΕΡΩΤΗΣΗ P-2618/03

υποβολή: Ole Srensen (ELDR) προς την Επιτροπή

(25 Αυγούστου 2003)

Θέμα: Κοινοποίηση έκτακτου συναγερμού από την Επιτροπή για σαλμονέλα στο δανέζικο χοίρειο κρέας

Επ' αφορμή της πρόσφατης εκδήλωσης σαλμονέλας στη Σουηδία, οι σουηδικές αρχές εξέτασαν και το χοίρειο κρέας του δανέζικου σφαγείου TiCan ως πιθανή πηγή μόλυνσης. Τούτο οδήγησε την Επιτροπή (Διεύθυνση Υγείας και Προστασίας των Καταναλωτών) στο να εκδώσει κοινοποίηση έκτακτου συναγερμού σε ό,τι αφορά τα προϊόντα του TiCan.

Αναγνωρίζω πλήρως την αξία μιας ταχείας και αποφασιστικής παρέμβασης σε περιπτώσεις όπως αυτή, οι οποίες αφορούν τηνγεία των πολιτών και την ποιότητα των τροφίμων, ταυτόχρονα όμως, λόγω των πολύ σοβαρών επιπτώσεων, σε επίπεδο δημοσίων σχέσεων και σε οικονομικό επίπεδο, που είχε η αρνητική αυτή διαφήμιση για το σφαγείο TiCan, εγείρονται ορισμένα ερωτήματα:

1. Ποιους ελέγχους διενήργησε η Επιτροπή για τη διακρίβωση των στοιχείων, προτού εκδώσει κοινοποίηση έκτακτου συναγερμού για τα προϊόντα του TiCan; Επί παραδείγματι, η Επιτροπή προειδοποιεί για τον τύπο σαλμονέλας DT 108 στα προϊόντα του TiCan, αλλά στη συνέχεια αποδείχθηκε ότι η σαλμονέλα που βρέθηκε στη Σουηδία ήταν του τύπου DT 170.

2. Ποια μέτρα έλαβε η Επιτροπή για να εξετάσει τη δυνατότητα, η σαλμονέλα που βρέθηκε στο μολυσμένο κεμπάμπ να προήλθε από άλλες πηγές και όχι από τα προϊόντα του TiCan; Ελήφθησαν μεμονωμένα δείγματα από προϊόντα του TiCan ή μήπως ολόκληρη ηπόθεση βασίσθηκε σε δείγματα από το έτοιμο κεμπάμπ· Υποβλήθηκαν τα ανεπεξέργαστα προϊόντα του TiCan σε περαιτέρω επεξεργασία η οποία θα μπορούσε να αποτελεί το αίτιο για την εκδήλωση σαλμονέλας· Αποδείχθηκε άραγε ότι τα προϊόντα κρέατος αποθηκεύτηκαν στα εν λόγω εστιατόρια, επανασυσκευάστηκαν και επανεστάλησαν από τους χονδρέμπορουςπό τις κατάλληλες συνθήκεςγιεινής·

3. Ως γνωστόν, η Σουηδία δεν συμμετέχει στη συνεργασία της ΕΕ για τον έλεγχο των τροφίμων στο συγκεκριμένο τομέα. Για τους δανούς εξαγωγείς χοίρειου κρέατος όπως το TiCan, τούτο σημαίνει ότι λαμβάνονται για ανάλυση σχεδόν 60 δείγματα ανά παρτίδα κρέατος. Αυτή η επίπονη διαδικασία ελέγχων έχει ως αποτέλεσμα, το νωπό χοίρειο κρέας να πρέπει να αποθηκεύεται για 3 περαιτέρω ημέρες προτού εξαχθεί στη Σουηδία. Επιπλέον, είναι σαφές ότι η πτώση των τιμών του χοίρειου κρέατος έχει οδηγήσει σε δυσχερή θέση τους σουηδούς παραγωγούς χοίρειου κρέατος σε ό,τι αφορά τον ανταγωνισμό. Τι πιστεύει η Επιτροπή για το κατά πόσον τα μέτρα των σουηδικών αρχών βασίστηκαν σε λόγουςγείας και όχι σε λόγους ανταγωνισμού·

Απάντηση του κ. Byrne εξ ονόματος της Επιτροπής

(16 Σεπτεμβρίου 2003)

Σύμφωνα με το άρθρο 50 του κανονισμού (ΕΚ) αριθ. 178/2002(1), η Επιτροπήποχρεούται να διαβιβάζει τις κοινοποιήσεις του συστήματος έγκαιρης προειδοποίησης που λαμβάνει από τα κράτη μέλη, τα οποία πιστοποιούν την ακρίβεια αυτών των κοινοποιήσεων με βάση τα στοιχεία που διαθέτουν, εφόσον συντρέχει κίνδυνος για την ανθρώπινηγεία.

Οι λεπτομέρειες αυτών των κοινοποιήσεων (κυρίως τα στοιχεία των επιχειρήσεων παραγωγής) διαβιβάζονται μόνο στις επίσημες αρχές ελέγχου. Το κοινό δεν έχει πρόσβαση στα στοιχεία σχετικά με τις επιχειρήσεις και τις εμπορικές ονομασίες.

Οι κοινοποιήσεις εφαρμόζονται για τις παρτίδες των σχετικών προϊόντων και όχι για το σύνολο της παραγωγής της επιχείρησης. Κατ' αυτό τον τρόπο, οι επίσημες αρχές είναι σε θέση να λάβουν τα δέοντα μέτρα για την απόσυρση των σχετικών παρτίδων.

Για κάθε κοινοποίηση, τα κράτη μέλη οφείλουν να διαβιβάζουν, μέσω του συστήματος έγκαιρης προειδοποίησης, κάθε εξέλιξη και κάθε συμπληρωματική πληροφορία. Στην προκειμένη περίπτωση, οι σουηδικές αρχές συνεχίζουν να παρέχουν διευκρινίσεις για την κατάσταση και κάθε νέο στοιχείο διαβιβάζεται αμέσως στις αρχές όλων των κρατών μελών.

Το εμπόριο νωπού χοίρειου κρέατος προς τη Σουηδίαπόκειται σε πρόσθετες εγγυήσεις ως προς τη σαλμονέλα, που χορηγήθηκαν σε αυτό το κράτος μέλος κατά την προσχώρησή του στην Ένωση. Το ίδιο συνέβη και για τη Φινλανδία. Κατ' εφαρμογή των κοινοτικών διατάξεων που ισχύουν σχετικά με τη σαλμονέλα, για την αποστολή νωπού χοίρειου κρέατος προς τη Σουηδία και τη Φινλανδία(2), πιστοποιείται ότι δεν ανιχνεύθηκε σαλμονέλα κατά την ανάλυση της παρτίδας στη χώρα αποστολής σύμφωνα με ένα καθορισμένο πρωτόκολλο δειγματοληψίας και ανάλυσης. Το πρωτόκολλο αυτό παρέχει έναν ορισμένο βαθμό αξιοπιστίας που θεωρείται παρόμοιος με εκείνον που προκύπτει από τις ισχύουσες εθνικές διατάξεις.

Οι πρόσθετες εγγυήσεις που χορηγήθηκαν στη Σουηδία και στη Φινλανδία αιτιολογούνται με βάση την πολύ ευνοϊκή κατάσταση σε ό,τι αφορά τη συχνότητα εμφάνισης σαλμονέλας και τους αυστηρούς ελέγχους που διενεργούνται στις χώρες αυτές. Η Επιτροπή φρονεί ότι οι εν λόγω εγγυήσεις θεμελιώνονται αποκλειστικά σε λόγουςγείας.

(1) Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων, ΕΕ L 31 της 1.2.2002.

(2) Απόφαση 95/409/ΕΚ του Συμβουλίου της 22ας Ιουνίου 1995 σχετικά με τον καθορισμό, όσον αφορά τις σαλμονέλες, των κανόνων για τις δειγματοληπτικές μικροβιολογικές δοκιμές που πρέπει να πραγματοποιούνται στο νωπό βόειο και χοίρειο κρέας που προορίζεται για τη Φινλανδία και τη Σουηδία, ΕΕ L 243 της 11.10.1995, όπως τροποποιήθηκε από την απόφαση 98/227/ΕΚ του Συμβουλίου της 16ης Μαρτίου 1998, ΕΕ L 87 της 21.3.1998.